**­­­­­MINISTERUL SĂNĂTĂȚII**

**ORDIN**

**pentru modificarea și completarea Anexei la Ordinul ministrului sănătății nr. 368/2017 pentru aprobarea Normelor privind modul de calcul şi procedura de aprobare a preţurilor maximale ale medicamentelor de uz uman**

Văzând Referatul de aprobare nr. ......................./2024 al Direcției farmaceutică și dispozitive medicale din cadrul Ministerului Sănătăţii,

având în vedere prevederile art. 890 din Legea nr. 95/2006 privind reforma în domeniul sănătății, republicată, cu modificările şi completările ulterioare,

în temeiul art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

**ministrul sănătății emite următorul ordin:**

**Art. I -**Anexa la Ordinul ministrului sănătății nr. 368/2017 pentru aprobarea Normelor privind modul de calcul şi procedura de aprobare a preţurilor maximale ale medicamentelor de uz uman, publicat în Monitorul Oficial al României, Partea I, nr. 215 din 29 martie 2017, cu modificările şi completările ulterioare, se modifică și se completează după cum urmează:

1. **La articolul 4, alineatul (63) se modifică și va avea următorul cuprins:**

 “(63) Lista medicamentelor critice a României, metodologia de elaborare a acesteia, precum și modul de stabilire a nivelelor de risc se elaborează de ANMDMR și se aprobă prin ordin al ministrului sănătăţii.”

1. **După articolul 52 se introduce unnou articol, articolul 53, cu următorul cuprins:**

**“Art.53** - În cazul în care expiră valabilitatea prețurilor aprobate ale unui medicament, prețul de producător se elimină din Canamed, menținându-se pentru o perioadă de două luni prețurile cu ridicata fără TVA și cu amănuntul cu TVA, în vederea comercializării stocurilor existente la distribuitorii angro și farmacii.”

 **Art. II** – (1) Prin excepţie de la prevederile art. 5 alin. (1) lit. d) din Normele privind modul de calcul şi procedura de aprobare a preţurilor maximale ale medicamentelor de uz uman, aprobate prin Ordinul ministrului sănătăţii nr. 368/2017, cu modificările şi completările ulterioare, pentru dosarele depuse în vederea aprobării preţurilor medicamentelor prevăzute la art. 2 alin. (1) şi (4) din norme, cât şi pentru dosarele depuse pentru corecţia preţurilor medicamentelor aflate sub incidenţa unor contracte cost-volum sau contracte cost-volum rezultat, analiza comparativă nu va lua în considerare preţurile înregistrate în Republica Ungară.

 (2) Prevederile alin. (1) sunt aplicabile până la data de 31.12.2024.

**Art. III -**Prezentul ordin se publică în Monitorul Oficial al României, Partea I şi intră în vigoare la data publicării.

Ministrul sănătăţii,

**Prof. univ. dr. Alexandru RAFILA**

|  |  |  |  |
| --- | --- | --- | --- |
| **STRUCTURA INIȚIATOARE** | **DATA SOLICITĂRII AVIZULUI** | **DATA OBȚINERII AVIZULUI** | **SEMNĂTURA** |
| **DIRECȚIA FARMACEUTICĂ ȘI DISPOZITIVE MEDICALE**Director,Monica NEGOVANȘef Serviciu prețuri și politica medicamentuluiBogdan PREDESCU |  |  |  |
| **STRUCTURI AVIZATOARE** |  |  |  |
| **DIRECȚIA GENERALĂ JURIDICĂ**Director General,Ionuț Sebastian IAVOR**Serviciul avizare acte normative**Dana Constanța EFTIMIE |  |  |  |
| **SECRETAR GENERAL**Dănuț Cristian POPA |  |  |  |